**Základná škola s materskou školou Zalužice 450**

**Organizačné pokyny, upravujúce podmienky materskej školy na obdobie do konca školského roku 2019/2020 vo veciach:**

a) prevádzky a vnútorného režimu materskej školy do konca školského roku 2019/2020,

b) podmienok na zaistenie bezpečnosti a ochrany zdravia detí.

Tento dokument rešpektuje plánované opatrenia a rozhodnutia relevantných úradov účinných od 1. júna 2020, a to hlavne opatrenia Úradu verejného zdravotníctva SR a Rozhodnutia ministra školstva, vedy, výskumu a športu SR.

Tieto pokyny sú vypracované na podmienky MŠ Zalužice a sú záväzné pre zamestnancov, deti a zákonných zástupcov.

**a) Prevádzka a vnútorný režim materskej školy:**

1. Prevádzka materskej školy  **od 01.06.2020 do 30.6.2020 – 7.00 hod. – 14. 30 hod.**
2. Pri privádzaní dieťaťa do MŠ a vyberaní dieťaťa z MŠ budú zákonní zástupcovia využívať zadný vchod MŠ.
3. Budú vytvorené 2 skupiny s počtom: 1. skupina – 9 detí, 2. skupina – 12 detí
4. Zákonný zástupca privádza dieťa do MŠ do **8.00 hod**. a vyberá do **14.30 hod.**
5. Do materskej školy privádza a vyberá dieťa iba zákonný zástupca a osoby žijúce v spoločnej domácnosti /súrodenec starší ako 10 rokov/, s cieľom ochrany pred komunitným šírením ochorenia COVIT – 19 v materskej škole.
6. Zákonný zástupca odovzdáva dieťa službu konajúcemu pedagogickému zamestnancovi, ktorý dieťa prevezme až po **zmeraní teploty** a na základe **záveru ranného zdravotného** filtra.
7. **Zakazuje sa nosenia hračiek** a iného materiálu alebo pomôcok z domáceho prostredia do MŠ.
8. Pri prvom nástupe do zamestnania všetci zamestnanci MŠ vyplnia **dotazník o zdravotnom** **stave** pred návratom do zamestnania.
9. Nepedagogický zamestnanec školy nosí rúško alebo ochranný štít. Pedagogický zamestnanec nemusí nosiť rúško alebo ochranný štít pri výkone výchovno-vzdelávacieho procesu, v ostatných prípadoch nosí rúško alebo ochranný štít.
10. **Pracovná doba pedagogických zamestnancov:**

Učiteľka 1: od 7.00 hod. – 14.30 hod.

 od 8.30 hod. – 16.00 hod. 1 týždeň

Učiteľka 2: od 7.00 hod. – 14.30 hod.

 od 8.30 hod. – 16.00 hod. 2 týždeň

Učiteľka 3: od 7.00 hod. – 14.30 hod.

 od 8.30 hod. – 16.00 hod. 3 týždeň

Učiteľka 4: od 7.00 hod. – 14.30 hod.

 od 8.30 hod. – 16.00 hod. 4 týždeň

**b) Podmienky na zaistenie bezpečnosti a ochrany zdravia detí:**

1. MŠ bude denne vykonávať ranný zdravotný filter, ranné **meranie teploty** detí bezdotykovým teplomerom pri vstupe do MŠ, **dezinfekcia rúk** všetkých osôb pri vstupe do budovy dezinfekčným prostriedkom vhodne umiestneným. V prípade podozrenia na ochorenie ( nielen na COVID-19) **dieťa nepreberie.**
2. Sprevádzajúca osoba dieťaťa a dieťa prichádzajú do MŠ a odchádzajú z MŠ v rúšku. Sprevádzajúca osoba nevstupuje do šatne MŠ. Ak to okolnosti nedovoľujú, môže sa v každej šatni zdržiavať iba 1 sprevádzajúca osoba dieťaťa maximálne 10 min.
3. Zákonný zástupca predkladá pri prvom nástupe dieťaťa do materskej školy, alebo po každom prerušení dochádzky v trvaní viac ako tri dni **písomné vyhlásenie** o tom, že dieťa neprejavuje príznaky prenosného ochorenia a nemá nariadené karanténne opatrenie .
4. Zákonný zástupca **pri odovzdaní dieťaťa** do MŠ **denne podpisuje prehlásenie** zákonného zástupcu o zdravotnom stave dieťaťa.
5. Pri pobyte v interiéri a exteriéri materskej školy deti nemusia nosiť rúška.
6. Pedagogickí zamestnanci podľa svojho uváženia a možností zabezpečia dostatočné vzdialenosti medzi deťmi pri hrových aktivitách, vzdelávaní i oddychu.
7. Nikto s príznakmi infekcie dýchacích ciest, ktoré by mohli zodpovedať známym príznakom COVID-19(zvýšená teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) **nesmie vstúpiť do priestorov materskej školy.**

**Pokyny pre zákonného zástupcu dieťaťa**

1. Prevádzka MŠ bude maximálne na deväť hodín denne **od 7.00 hod. do 14.30 hod.**

**od 1.6.2020 do 30.6.2020**

1. Zákonný zástupca dodržiava pokyny riaditeľa materskej školy, ktoré upravujú podmienky materskej školy na obdobie do konca školského roku 2019/2020.
2. Zodpovedá za dodržiavanie hygienicko-epidemiologických opatrení pri privádzaní dieťaťa do MŠ, počas pobytu v vstupnom priestore MŠ a pri odvádzaní dieťaťa z MŠ (**nosenie rúšok, dodržiavanie odstupov, dezinfekcia rúk).**
3. Sprevádzajúca osoba dieťaťa a dieťa prichádzajú do MŠ a odchádzajú z MŠ v rúšku bez vstupovania do šatne MŠ. Ak to okolnosti nedovoľujú, môže sa v každej šatni zdržiavať iba 1 sprevádzajúca osoba dieťaťa maximálne 10 min.

Odovzdáva dieťa službu konajúcemu pedagogickému zamestnancovi, ktorý dieťa prevezme až po **zmeraní teploty** a na základe **záveru ranného zdravotného** filtra.

1. **Predkladá** pri prvom nástupe dieťaťa do MŠ, alebo po každom prerušení dochádzky v trvaní viac ako tri dni **písomné vyhlásenie** o tom, že dieťa neprejavuje príznaky prenosného ochorenia a nemá nariadené karanténne opatrenie.
2. Zákonný zástupca **pri odovzdaní dieťaťa** do MŠ **podpisuje prehlásenie** zákonného zástupcu o zdravotnom stave dieťaťa.
3. Sprevádzajúca osoba **zabezpečí** **rezervného rúška** svojho dieťaťa do jeho skrinky.
4. Rešpektuje **zákaz nosenia hračiek** a iného materiálu alebo pomôcok z domáceho prostredia do MŠ.
5. Výmena **posteľnej bielizne** sa bude vykonávať **1x do týždňa** zabalene v taške a označené menom.
6. V prípade , že u dieťaťa je **podozrenie** alebo **potvrdené** ochorenie na COVID-19, bezodkladne o tejto situácii **informuje** príslušného vyučujúceho a riaditeľa školy, ak bola dieťaťu nariadená lekárom všeobecnej zdravotnej starostlivosti pre deti a dorast alebo regionálnym hygienikom. Za týchto podmienok je dieťa z MŠ vylúčené.
7. Ak dieťa v priebehu dňa vykazuje niektorý z možných príznakov COVID-19, bude umiestnené do samostatnej miestnosti a bude kontaktovaný zákonný zástupca, ktorí ho bezodkladne vyzdvihne z MŠ.
8. Do materskej školy privádza a vyberá dieťa iba zákonný zástupca, alebo súrodenec starší ako 10 rokov, s cieľom ochrany pred komunitným šírením ochorenia COVIT – 19 v materskej škole.

**Pokyny pre pedagogických zamestnancov**

1. Výchovno-vzdelávaciu činnosť zabezpečujú pedagogickí zamestnanci, ktorí nepatria do rizikovej skupiny z hľadiska ohrozenia ochorením COVID-19.
2. MŠ sa v rámci možností bude ďalej zameriavať na rozvíjanie a upevňovanie kľúčových kompetencií detí potrebných pre úspešné zvládnutie vzdelávania v základnej škole.
3. Zvýšenú pozornosť je potrebné venovať rozvíjaniu a upevňovaniu hygienických návykov osobitne pred stravovaním a po príchode zvonku. Je potrebné dbať na to, aby si deti osvojili návyky umývať si ruky efektívnym spôsobom, ktorý zamedzuje prenos nákazy. Dieťa si umyje ruky bežným spôsobom pod dohľadom zamestnanca.
4. Službu konajúci pedagogický zamestnanec počas hygienických návykov zabezpečí, aby do umyvárne a WC vchádzali maximálne 3 deti
5. Zamestnanci podľa svojho uváženia a možností zabezpečia dostatočné vzdialenosti medzi deťmi pri hrových aktivitách, vzdelávaní i oddychu.
6. V závislosti od poveternostných podmienok sa prevažná väčšina aktivít s deťmi a pre deti bude organizovať v exteriéri, či už v areáli MŠ, alebo mimo neho.
7. Pedagogickí zamestnanci vhodnou motiváciou organizujú vzdelávanie a hry v menších oddelených skupinkách.
8. Pri pobyte v interiéri a v exteriéri MŠ deti nemusia nosiť rúška.
9. Pedagogický zamestnanec nemusí nosiť rúško alebo ochranný štít pri výkone výchovno-vzdelávacieho procesu, v ostatných prípadoch nosí rúško alebo ochranný štít.
10. MŠ do konca školského roku nebude organizovať žiadne spoločné akcie – rozlúčku s deťmi, besiedky, školské výlety.

S pokynmi upravujúcimi podmienky prevádzky MŠ boli riadne oboznámení všetci pedagogickí zamestnanci, čo potvrdzujú svojim podpisom.

Nataša Babincová.......................................................

Marcela Gombitová...................................................

Marcela Kozáková.....................................................

Ivana Stašková...........................................................

**Pokyny pre nepedagogických zamestnancov (upratovačka)**

1. Upratovanie v MŠ vykonáva upratovačka, ktorá nepatrí do rizikovej skupiny z hľadiska ohrozenia ochorením COVID-19.
2. V miestnostiach, kde sa zdržujú skupiny detí, zabezpečuje časté a intenzívne vetranie.
3. Priestory MŠ, sociálne zariadenia, priestory umyvární, hračky, ako aj hrové prvky v exteriéri dezinfikuje najmenej dvakrát denne a podľa potreby aj opakovane.
4. Osobitnú pozornosť venuje dezinfikovaniu šatňových, vstupných priestorov, do ktorých vstupujú sprevádzajúce osoby, rovnako dezinfekcia dotykových plôch kľučiek, vypínačov a ostatných povrchov a predmetov priebežným čistením.
5. Toalety budú vybavené mydlom v dávkovači a jednorazovými papierovými utierkami, ktoré bude podľa potreby dopĺňať. Poháriky, zubné pasty a zubné kefky odložené a nepoužívajú sa.
6. Zabezpečí, aby poháriky, zubné kefky a zubné pasty boli odložené a nepoužívali sa.
7. Zakazuje sa používať textilné uteráky.
8. Smetné koše umiestniť tak, aby nebol nutný fyzický kontakt rúk s košom pri zahadzovaní odpadu bez vrchného uzáveru.
9. Zabezpečiť dostatočné vzdialenosti medzi lôžkami, odporúčaná vzdialenosť je aspoň 1 meter medzi lôžkami.
10. Výmenu posteľnej bielizne uskutočniť 1x do týždňa bežným spôsobom.

S pokynmi upravujúcimi podmienky prevádzky MŠ bola riadne oboznámená upratovačka, čo potvrdzuje svojim podpisom.

Jana Juhásová........................................

Dňa: Mgr. Michal Danočko

 riad. školy